Lav et referat af nedenstående tekst:

Tekst:
På et hængende hår klarede vinderen af det københavnske seksdagesløb, Marc Hester, at kvalificere sig til finalen i pointløb ved World Cuppen i London fredag eftermiddag. Rytteren fra nordjyske Team Concordia skal køre finale senere fredag. Dermed kan seksdagestriumfatoren fortsat nå at redde æren for det danske banelandshold, som torsdag fik en skuffende start på sæsonens sidste World Cup, da 4000-meter-holdet endte på 10.-pladsen i kvalifikationen. Marc Hester blev nummer 12 i det første af to kvalifikationsheat i pointløb. Det er kun de første 12, der går videre til finalen. Den 26-årige banerytter vandt et enkelt point i den første spurt, og det var det eneste point, han fik samlet i løbet, da han hverken fik vundet en omgang eller hentet point i de øvrige fem spurtopgør. Marc Hester skal køre VM, hvis han viser potentiale til at kunne vinde en VM-medalje ved den igangværende World Cup i London. Danskeren vandt det københavnske seksdagesløb for 10 dage siden sammen med belgieren Iljo Keisse. /ritzau/

Referat:
Team Concordias Marc Hester klarede lige akkurat at kvalificere sig til finalen i pointløb ved World Cuppen.